Rygte: Samsung Galaxy S24 FE er på vej

Vi ser ud til at nærme os en lancering af Samsung Galaxy S24 FE, eftersom en support-side på Samsungs eget website er dukket op. Her fremgår det formodede modelnummer for mobilen.

I betragtning af dette, burde det tyde på at telefonens lancering er lige om hjørnet. Desværre afslører supportsiden ikke billeder eller andre informationer. Når det er sagt, har et tidligere læk givet os en ret god idé om, hvordan S24 FE kommer til at se ud.

Ifølge formodede billeder fra efterhånden velkendte @OnLeaks på X, minder telefonens design meget om Galaxy S24.

Good Morning #FutureSquad!

Finally, here comes your very first look at the #Samsung #GalaxyS24FE (360° video + crispy sharp 5K renders + dimensions)!

On behalf of @GizNext https://t.co/eZy8FYdRmI pic.twitter.com/kDeSi1GIxF
— Steve H.McFly (@OnLeaks) June 15, 2024

Samme hurtige chip som Galaxy S24

Samsung Galaxy S24 FE siges desuden at blive udstyret med en Exynos 2400 chip – altså samme chip som i Galaxy S24/24+. Skærmen bliver på 6,5″ og den kommer i to udgaver på henholdsvis 128 GB og 256 GB. Batteriet er efter sigende på 4.500 mAh.

Indtil videre er der ikke noget konkret info om en lancering. Vi burde dog kunne forvente en lancering indenfor 1-2 måneders tid.