Samsung lancerer S24 FE – ny mellemklasse mobil

Samsung har netop annonceret deres Galaxy S24 FE, en ny tilføjelse til S24-serien, som gør flere af Galaxy AI-funktionerne tilgængelige for et bredere publikum – er i hvert fald ideen. Den nye mellemklasse model giver brugere adgang til nogle af de funktioner, der tidligere kun har været tilgængelig i dyrere smartphones.

Kamera med AI-funktioner

Galaxy S24 FE er udstyret med et kamerasystem, der inkluderer en 50MP vidvinkel-linse, 8MP telefoto-linse med 3X optisk zoom, 12MP ultravidvinkel-linse og et 10MP selfiekamera. Kameraet understøttes af Samsungs ProVisual Engine, som benytter AI-algoritmer til at forbedre billedkvaliteten. Denne teknologi hjælper med at forbedre optagelser under dårlige lysforhold ved hjælp af Nightography og optisk billedstabilisering.

Telefonen indeholder desuden en række AI-assisterede redigeringsværktøjer, der kan hjælpe med at justere billeder og fjerne uønskede elementer. Blandt redigeringsfunktionerne er Generative Edit, som gør det muligt at flytte og fjerne objekter i billeder. Portrait Studio tilbyder brugere muligheden for at ændre selfies, så de fremstår som illustrationer.

Ydeevne og skærm

Galaxy S24 FE er designet til brugere, der har behov for høj ydeevne, herunder ved gaming. Modellen anvender Exynos 2400e-chipsættet, som understøtter grafiske funktioner som Ray Tracing. Telefonen har et dampkammer, der bidrager til bedre køling og hjælper med at opretholde ydeevnen i længere perioder. Batteriet er på 4.700 mAh, hvilket giver mulighed for længere brugstid.

Telefonen har en 6,7-tommer Dynamic AMOLED 2X-skærm med en opdateringshastighed på op til 120 Hz, der sikrer en jævn visuel oplevelse. Skærmen er desuden udstyret med Vision Booster-teknologi, som optimerer kontrast og farver, også i stærkt lys.

AI-assistenter og kommunikation

Galaxy S24 FE kommer med en række AI-baserede funktioner; funktionen Circle to Search gør det muligt hurtigt at finde information via Google, mens Interpreter-funktionen kan oversætte samtaler uden internetforbindelse. Live Translate gør det muligt at oversætte samtaler under telefonopkald, og Chat Assist hjælper med at justere beskeder. Note Assist og Transcript Assist forenkler notetagning og oversættelse af lydoptagelser.

Tilgængelighed og pris

Galaxy S24 FE er tilgængelig i Danmark fra den 26. september 2024 til en vejledende startpris på 5.999 DKK. Den kan fås i fem forskellige farver: Blue, Graphite, Gray, Mint og Yellow.

Samsung lancerer S24 FE – ny mellemklasse mobil